Københavns Adresseavis, 1764-07-18
En ubekiendt Authør, uden Hensigt til Præmium, allene for at tiene Publici Villie og de Randsagendes Eftertanke, giver sig den Frihed at melde følgende: Det synes af Spørsmaalet, at man vilde nok ønske, at nogen maatte være saa lykkelig at udfinde en anden Forklaring, end Slangen skulde nødvendig ansees som et Forbillede paa Christum. Det synes ikke mindre i sig selv et alt for sælsomt og unaturligt Forbillede, heldst Slangen er efter Skriftens eget Vidnesbyrd et billede paa Dievelen, ja det Navn, Slange, udtrykkelig tillægges Dievelen, saasom 1 Mos. 3, 1. 2 Cor. 11, 3 Aab. 12, 9. Spørsmaalet har derfor god Grund, og en nøyere Undersøgelse Sted. Der tales om Kobber=Slangen 4 Mos. 21, 8. 9. men at den skal ansees som et Forbillede paa Christum, sluttes især af Joh. 3, 14. Alleneste, naar vi nærmere samle begge Steder, og nøye betragte den Ophøyelse, der omtales, kunde vi maaskee giøre os en gandske anden og rigtigere Slutning. Hvo der overveyer det sidste Sted Joh. 3, 14. 15. med v. 16. sammesteds, seer strax, at Menneskens Søns Ophøyelse v. 14 og Guds Søns Hengivelse eller Opofrelse i Døden, v. 16. vil sige eet og det samme, thi derfor hidder baade v. 15 og v. 16. at hver den, som troer paa ham, skal ikke fortabes, men have det evige Liv. Men allertydeligst see vi, hvad denne Ophøyelse betyder, af Jesu Ord paa et andet Sted, neml. Joh. 12, 32. 33. Naar gjeg bliver ophøyet fra Jorden, vil jeg drage, alle til mig selv, men han sagde dette for at betegne, med hvad Død han skulde døe. Her er klart, at Jesu Ophøyelse fra Jorden betyder intet andet end hans Død og Korfæstelse, da han blev paa Korset ophøyet fra Jorden. Endnu maae vi betænke, at saadan Ophøyelse og Korsfæstelse var at udrydes af Jorden som en forbandet Ting, Gal. 3, 13. der ey var Jorden værd, ja ey engang værd at døe paa Jorden, skulde derfor ophøyes fra Jorden, og forbandes af Jorden. Altsaa bestod Ophøyelsen i den dybeste Fornedrelse, som en Høyhed i Skam og Vanære, eller den høyeste Grad i Afskyelighed og Forbandelse. Nu vide vi, at denne Ophøyelse eller høyeste Skam og Forbandelse skeede Christo som vor Borgen, i vort Sted og for vor Skyld, da vi fortiente med vore Synder at forhandes af Jorden, men Gud lod alles vor Misgierning møde ham, den blev krævet, og han gjordt elendig Es. 53, 6. qv. conf. 2 Cor 5, 21. følgelig er det nok talt om Christi Ophøyelse paa Korset. Men vi maae vende os igien til Slangen, og naar vi tage dens Ophøyelse i selvsamme Mening, da den blev sat paa et Træe, paa en Stang, og ophøyet fra Jorden 4 Mos. 21, 9. Saa kand den gjerne forklares som et Billede paa Satan og hans Forbandelse, i den allerhøyeste Skam og Fornedrelse, og tiene til en Eftertanke og et Beviis paa, hvorledes han skulde forbandes af Jorden, ansees som en forbandet Ting for Jorden, derfor ophøyes fra Jorden, i sær som den, der havde tabt sin Ret til Jorden, og havde intet at sige paa Jorden (Joh. 16, 11.) JsraelsBørn bleve bidte af giftige eller brændende Slanger 4 Mos. 21, 6. Derfor fik Moses Ordre at ophøye Kobber Slangen, at hver den, som var bidt og saae paa Slangen skulde ikke døe, men leve. Jeg mener, hver den, som saae paa Slangen, paa Satan, som en fra Jorden paa Stangen ophøyet eller forbandet Ting, der formaaede intet imod Guds Folk, skulde blive ved Live. Saae Jsraels Børn de giftige Slanger, som billeder paa Dievelen, let at kunde skade dem i deres Ulydighed imod Gud, saa skulde de her igien i den fra Jorden ophøyede eller forbandede Slange see Dievelens Afmagt og blive i Live, naar de ydmyge de sig for Gud. Kobber=Slangen var et billede, ikke paa Christum, men paa den ved Christum forbandede, forstyr, rede og overvundne Dievel (1 Joh. 3, 8.) Altsaa kunde de ey allene see Satan her i billede i den høyeste Grad skilt ved sin Magt og forbandet af Jorden, men tillige komme Christum ihu, som den, der knusede hans Hoved. Om saadan Slangens Forbandelse tales 1 Mos 3, 14. Meni sær agte vi, at baade Christi og Slangens Ophøyelse kaldes en Sønderknuselse 1 Mos. 3, 15. Christus skulde knuses paa Hælen, men Slangen paa Hovedet. Og vil Texten Joh. 3, 14 sige: Ligesom Moses ophøyede Slangen i Ørken, og saa sandt eller saa fremt Satan skal nogensinde forbandes af Jorden, og tabe sin Ret og Magt til syndige Mennesker, saa skal Menneskens Søn ophøyes og døe som et Synd=Offer paa Korset, Videre gaaer ikke Lignelsen efter min Jndsigt, men at Jesus har havt saadan og ingen anden Hensigt i denne Text, synes endnu tydelig at kunde bevises af hans Ord Joh. 12, 31. sqv. Nu er denne Verdens Dom, nu skal denne Verdens Fyrste kastes hen ud, og jeg, naar jeg bliver ophøyet fra Jorden, vil jeg drage alle til mig selv o. s. f. Disse tvende Steder Joh. 3,14 og Joh. 12, 31. sqv. kand altsaa ansees som Loca parallela, eller ligelydende Sprog, der skal oplyse og forklare hverandre. Heraf sees, at det er ingen absolut Fornødenhed at forklare Kobber=Slangen som et Forbillede paa Christum. Men om denne min Mening fortiener Publici bifald, derom maae de Lærde dømme, thi jeg skriver ikke for at decidere, men blot efter Publici Ønske at give det Randsagende Anledning til at prøve og undersøge Sandheden nøyere. VIII. Afhandling.